Κουάι-Γκον Τζιν

Ο Κουάι-Γκον Τζιν είναι πλασματικός χαρακτήρας στο franchise Star Wars. Εμφανίστηκε για πρώτη φορά ως ένας Δάσκαλος Τζεντάι στην πρίκουελ ταινία Η Αόρατη Απειλή (1999), υποδυόμενος από τον Λίαμ Νίσον. Επίσης εμφανίζεται στη σειρά κινουμένων σχεδίων Ιστορίες των Jedi και ως φάντασμα της Δύναμης στη σειρά κινουμένων σχεδίων Ο Πόλεμος των Κλώνων (2008) και στη μίνι σειρά ζωντανής δράσης Obi-Wan Kenobi (2022).

Στην Αόρατη Απειλή, ο Κουάι-Γκον και ο μαθητευόμενός του, Όμπι-Ουάν Κενόμπι, αναλαμβάνουν την αποστολή να προστατέψουν την Πάντμε Αμιντάλα, τη βασίλισσα του πλανήτη Ναμπού. Στον πλανήτη Τατουίν, συναντούν ένα νεαρό σκλάβο ονόματι Άνακιν Σκαϊγουώκερ, ο οποίος σύμφωνα με τον Κουάι-Γκον είναι ο «Εκλεκτός», του οποίου το πεπρωμένο είναι να φέρει την ισορροπία στη Δύναμη. Όταν ο Κουάι-Γκον τραυματίζεται θανάσιμα σε μια μονομαχία με φωτόσπαθο με τον Νταρθ Μολ, ζητάει από τον Όμπι-Ουάν να εκπαιδεύσει τον Άνακιν. Στην ταινία Η Εκδίκηση των Σιθ (2005), αποκαλύπτεται πως ο Κουάι-Γκον έμαθε πώς να γίνει πνεύμα της Δύναμης μετά από τον θάνατό του, μια ικανότητα που αργότερα έμαθε στους Όμπι-Ουάν και Γιόντα.

Για την ερμηνεία του στην Αόρατη Απειλή, ο Νίσον έλαβε υποψηφιότητα για Βραβείο Saturn Α' Ανδρικού Ρόλου.

 Παραπομπές 

 Εξωτερικοί σύνδεσμοι 

 Κουάι-Γκον Τζιν στο Star Wars.com

Κατηγορία:Star Wars (χαρακτήρες)